CELEX: 32017R0140
Language: hu
Date: 2017-01-26 00:00:00
Title: A Bizottság (EU) 2017/140 rendelete (2017. január 26.) a Capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium kijelöléséről, további felelősségi köreinek és feladatainak meghatározásáról, valamint a 882/2004/EK európai parlamenti és tanácsi rendelet VII. melléletének módosításáról (EGT-vonatkozású szöveg. )

27.1.2017   
            
            
               HU
            
            
               Az Európai Unió Hivatalos Lapja
            
            
               L 22/10
            
         A BIZOTTSÁG (EU) 2017/140 RENDELETE
   (2017. január 26.)
   a Capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium kijelöléséről, további felelősségi köreinek és feladatainak meghatározásáról, valamint a 882/2004/EK európai parlamenti és tanácsi rendelet VII. melléletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különös tekintettel annak 32. cikke (5) és (6) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állat-egészségügyi kérdéseket vizsgáló uniós referencialaboratóriumok általános feladatait, kötelezettségeit és a velük szemben támasztott követelményeket. Az állat-egészségügyi kérdéseket, illetve élő állatokat vizsgáló uniós referencialaboratóriumokat az említett rendelet VII. mellékletének II. szakasza sorolja fel.
            
         
               (2)
            
            
               Nincs még a Capripox vírusok (bőrcsomósodáskór és juhhimlő és kecskehimlő) által okozott megbetegedéseket vizsgáló uniós referencialaboratórium. Az uniós referencialaboratóriumok tevékenységének ki kell terjednie a takarmány- és élelmiszerjog, valamint az állategészségügy minden olyan területére, ahol pontos analitikai és diagnosztikai eredményekre van szükség. A Capripox vírusok által okozott betegségek kitörésekor pontos analitikai és diagnosztikai eredményekre van szükség.
            
         
               (3)
            
            
               A Bizottság 2016. június 30-án pályázati felhívást tett közzé a Capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium kiválasztására és kijelölésére. A kiválasztott laboratóriumot (Veterinary and Agrochemical Research Centre – CODA-CERVA) ki kell jelölni a Capripox vírusok (bőrcsomósodáskór és juhhimlő és kecskehimlő) által okozott megbetegedéseket vizsgáló uniós referencialaboratóriumnak.
            
         
               (4)
            
            
               A 882/2004/EK rendelet 32. cikkének (2) bekezdésében megjelölt általános feladatok és kötelezettségek mellett a kiválasztott laboratóriumnak külön feladatokat és felelősségi köröket kell ellátnia.
            
         
               (5)
            
            
               A 882/2004/EK rendelet VII. mellékletének II. szakaszát ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A Veterinary and Agrochemical Research Centre – CODA-CERVA (Brüsszel, Belgium) a Capripox vírusok (bőrcsomósodáskór, juhhimlő és kecskehimlő) által okozott megbetegedések vizsgálatára kijelölt uniós referencialaboratórium.
   A laboratórium külön felelősségi köreit és feladatait a melléklet tartalmazza.
   2. cikk
   A 882/2004/EK rendelet VII. mellékletének II. szakasza a következő 19. ponttal egészül ki:
   
      
                  „19.
               
               
                  A Capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium
                  
                              Veterinary and Agrochemical Research Centre – CODA-CERVA
                           
                        
                              Operational Directorate Viral Diseases
                           
                        
                              Unit Vesicular and Exotic Diseases
                           
                        
                              Groeselenberg 99
                           
                        
                              1180 Brussels
                           
                        
                              Belgium”
                           
                        
            
   3. cikk
   Ez a rendelet az Európai Unió Hivatalos Lapjában való kihirdetését követő […] napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.
   
   
      MELLÉKLET
      
         A capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium felelősségi körei és feladatai
      
      A Capripox vírusok (bőrcsomósodáskór, juhhimlő és kecskehimlő) által okozott megbetegedéseket vizsgáló uniós referencialaboratórium a 882/2004/EK rendelet 32. cikkének (2) bekezdésében megjelölt, az állat-egészségügyi ágazatban ellátandó általános feladatok és kötelezettségek mellett az alábbi felelősségi körökkel és feladatokkal rendelkezik:
      
                  1.
               
               
                  
                     Kapcsolatot tart fenn a tagállamok nemzeti laboratóriumaival és optimális módszereket szolgáltat a Capripox vírusok (bőrcsomósodáskór, juhhimlő és kecskehimlő) által okozott megbetegedéseknek az állatállományban történő diagnózisához különösen az alábbiak révén:
                  
                  
                              a)
                           
                           
                              genomkarakterizálás, filogenetikai elemzés (a vírus más törzseivel való kapcsolat), az uniós diagnosztikai szolgáltatások megkönnyítése a Capripox vírustörzsek tárolása révén, adott esetben, és amennyiben szükséges, például járványügyi nyomon követés vagy diagnózis ellenőrzése céljából;
                           
                        
                              b)
                           
                           
                              a Capripox vírustörzsek, izolátumok, különleges szérumok és a betegség diagnosztizálásához szükséges egyéb reagensek naprakész gyűjteményének létrehozása és fenntartása, ha és amennyiben ezek rendelkezésre állnak;
                           
                        
                              c)
                           
                           
                              a diagnózisok harmonizálásának elősegítése és a vizsgálat szakszerűségének biztosítása az Unióban azáltal, hogy a laboratóriumok között időszakos összehasonlító vizsgálatokat, valamint az említett betegségek uniós szintű diagnózisára vonatkozó külső minőségbiztosítási tevékenységeket szervez és végez, és e vizsgálatok eredményeit időszakosan továbbítja a Bizottságnak, a tagállamoknak és az említett betegségek vizsgálatára kijelölt nemzeti laboratóriumoknak;
                           
                        
                              d)
                           
                           
                              a szükséges szakértelem biztosítása az említett betegségekkel kapcsolatban a gyors differenciáldiagnózis lehetővé tétele céljából;
                           
                        
                              e)
                           
                           
                              kutatási tanulmányokat végez az említett betegségek vizsgálatára kijelölt nemzeti laboratóriumokkal együttműködésben, a Bizottsággal egyetértésben, hatékonyabb járványvédelmi módszerek kidolgozása céljából;
                           
                        
                              f)
                           
                           
                              a Capripox vírusokra vonatkozó tudományos kérdésekben a Bizottság számára tanácsadás nyújt, különös tekintetben a Capripox vírusok vakcinatörzseinek kiválasztására és alkalmazására.
                           
                        
            
                  2.
               
               
                  
                     Támogatja a Capripox vírusok (bőrcsomósodáskór, juhhimlő és kecskehimlő) által okozott megbetegedések vizsgálatára kijelölt nemzeti laboratóriumok feladatait, különös tekintettel a következőkre:
                  
                  
                              a)
                           
                           
                              standard szérumok és más referenciareagensek, mint például vírusok, inaktivált antigének vagy sejtvonalak raktározása és biztosítása az említett laboratóriumok számára, a tagállamokban alkalmazott diagnosztikai vizsgálatok és reagensek szabványosítása érdekében, amennyiben a kórokozó meghatározására és/vagy szerológiai vizsgálatok használatára van szükség;
                           
                        
                              b)
                           
                           
                              a tagállamokban a betegség kitörésének gyanújával és megerősítésével kapcsolatos diagnózisok felállításában való aktív közreműködés a Capripox vírusok izolátumainak megerősítő diagnózis és vírusjellemzés érdekében való fogadása, továbbá a járványügyi vizsgálatokhoz és tanulmányokhoz való hozzájárulás. Az említett tevékenységek haladéktalan bejelentése a Bizottságnak, a tagállamoknak és az érintett betegségek diagnosztizálására kijelölt nemzeti laboratóriumoknak.
                           
                        
            
                  3.
               
               
                  
                     Információt nyújt és továbbképzéseket szervez, különösen az alábbiak révén:
                  
                  
                              a)
                           
                           
                              a Capripox vírusok által okozott megbetegedések vizsgálatára kijelölt nemzeti laboratóriumok és a laboratóriumi diagnosztikai szakemberek számára a képzésekek, az ismeretek felfrissítését szolgáló kurzusok és műhelytalálkozók biztosításának elősegítése az említett betegségekkel kapcsolatos diagnosztikai módszerek Unión belüli harmonizálása céljával;
                           
                        
                              b)
                           
                           
                              nemzetközi fórumokon való részvétel, különösen az említett betegségekkel kapcsolatos analitikai diagnosztikai módszerek és végrehajtásuk egységesítése terén;
                           
                        
                              c)
                           
                           
                              a Capripox vírusok diagnosztizálásának módszerei tekintetében együttműködés olyan harmadik országok e téren tevékenykedő illetékes laboratóriumaival, ahol e betegségek gyakoriak;
                           
                        
                              d)
                           
                           
                              a Capripox vírusok által okozott megbetegedések vizsgálatára kijelölt nemzeti laboratóriumok éves értekezletén a Nemzetközi Állatjárványügyi Hivatal (OIE) Szárazföldi Állatok Egészségügyi Kódexében és A szárazföldi állatoknál alkalmazott diagnosztikai vizsgálatok és vakcinák kézikönyvében meghatározott, vonatkozó vizsgálati követelmények felülvizsgálata;
                           
                        
                              e)
                           
                           
                              a Bizottságot a Szárazföldi Állatok Egészségügyi Kódexében, valamint A szárazföldi állatoknál alkalmazott diagnosztikai vizsgálatok és vakcinák kézikönyvében található OIE-ajánlások felülvizsgálatának segítése.
                           
                        
                              f)
                           
                           
                              a Capripox vírusok által okozott megbetegedések járványtana terén világszerte bekövetkező fejlődés figyelemmel kísérése.